ПРОТОКОЛ № 27
от заседанието на Комисия по правни въпроси 
на Висшия съдебен съвет, проведено на 14 септември 2015 г.

Днес, 14 септември 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА - отсъства					НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

- Писмо от Националния институт на правосъдието относно началото на задължителното първоначално обучение на кандидатите за младши съдии и младши прокурори – випуск 2015 – 2016 г. (вх. № 33-00-138/07.09.2015 г.)

Д Н Е В Е Н   Р Е Д:

1. ОТНОСНО: Решение на Комисия „Съдебна администрация” от 06.08.2015 г. относно проект на Актуализирана Методика за атестиране на съдебните служители, ведно с 5 броя приложения.  /отложена точка от заседание проведено на 07.09.2015 г./

КОМИСИЯТА ПО ПРАВНИ ВЪПРОСИ
Р Е Ш И:

1.1.	Предоставя предложението за актуализиране на Методиката за атестиране на съдебните служители на г – жа Каролина Неделчева – член на ВСС в качеството й на ръководител на работна група с цел изменение и допълнение на Правилника за администрацията на съдилищата за преценка на необходимостта от предложеното изменение, след приключване на съдебното производство по административно дело № 3754 / 2014 г.

2. ОТНОСНО: Писмо от ИВСС с приложен сигнал – предложение от Бойко Атанасов – следовател в следствен отдел в СГП, с оглед предстоящото съгласуване на предложената Единна методика по приложението на принципа на случайното разпределение на преписките и делата в прокуратурата и следствените органи, по компетентност. /отложена точка от заседание проведено на 07.09.2015 г./

КОМИСИЯТА ПО ПРАВНИ ВЪПРОСИ
Р Е Ш И:

2.1. Висшият съдебен съвет няма правомощия по направените предложения, поради което изпраща писмото от ИВСС по компетентност на главния прокурор на Република България.

3. ОТНОСНО: Писмо от Министерство на правосъдието ведно с материали относно проект на Решение на Министерския съвет за одобрение на  Закон за изменение и допълнение на Наказателно-процесуалния кодекс(НПК), за становище. /отложена точка от заседание проведено на 07.09.2015 г./
КОМИСИЯТА ПО ПРАВНИ ВЪПРОСИ
Р Е Ш И:

3.1. Предлага на Висш съдебен съвет да вземе следното решение:

ПРОЕКТ
ВИСШ СЪДЕБЕН СЪВЕТ
Р Е Ш И:
ОДОБРЯВА проекта на Закона за изменение и допълнение на Наказателно-процесуалния кодекс (НПК).

4. ОТНОСНО: Писмо от Министерство на правосъдието относно изготвени проекти на Правила за работа на Съвета по защита и Правилник за прилагане на Закона за защита на лицата, застрашени във връзка с наказателно производство, за съгласуване. /отложена точка от заседание проведено на 07.09.2015 г./

			КОМИСИЯТА ПО ПРАВНИ ВЪПРОСИ
Р Е Ш И:

4.1. Отлага разглеждането на т. 4 за следващо заседание.

5. ОТНОСНО: Становище от Местната комисия за борба с трафика на хора към Община Велико Търново за Светлин Радев – кандидат за административен ръководител – районен прокурор на Района прокуратура гр. Велико Търново.
 
КОМИСИЯТА ПО ПРАВНИ ВЪПРОСИ
Р Е Ш И:

5.1. Местната комисия за борба с трафика на хора към Община Велико Търново не е от лицата посочени в разпоредбата на чл. 7 от Правилата за избор на административен ръководител на органите на съдебната власт, поради което не следва да бъде публикувано на интернет страницата на Висш съдебен съвет.
5.2. ИЗПРАЩА становището на Комисията по предложенията и атестирането за съобразяване, поради наличието на оценка на професионалните качества на кандидата в него.

6. ОТНОСНО: Запитване относно приложението на чл. 107, ал. 2 от Правилника за администрацията в съдилищата от първоинстанционния съд, чрез служба „Съдебно деловодство” от председателя на Районен съд гр. Девин.
КОМИСИЯТА ПО ПРАВНИ ВЪПРОСИ
Р Е Ш И:

6.1. ИЗПРАЩА запитването на г – жа Каролина Неделчева – член на ВСС в качеството й на ръководител на работна група с цел изменение и допълнение на Правилника за администрацията на съдилищата за преценка на необходимостта от изменение на тази разпоредба.

7. ОТНОСНО: Решение на Комисия „Бюджет и финанси” относно доклад от Христина Тодорова – директор на дирекция „Международна дейност” в АВСС във връзка с попълване на въпросите от Схемата за оценяване на съдебните системи – цикъл 2014 – 2016 г. /CEPEJ/.

КОМИСИЯТА ПО ПРАВНИ ВЪПРОСИ
Р Е Ш И:

7.1. ВЪЗЛАГА на Мартин Величков – главен експерт – юрисконсулт в дирекция „Правна” да попълни въпросите по т. 8 от Схемата за оценяване на съдебните системи – цикъл 2014 – 2016 г. /CEPEJ/.

8. ОТНОСНО: Писмо от председателя на Софийски районен съд за становище относно продължителността на работното време на магистратите.

КОМИСИЯТА ПО ПРАВНИ ВЪПРОСИ
Р Е Ш И:

8.1. Отлага разглеждането на т. 8 за следващо заседание.

9. ОТНОСНО: Писмо от председателя на Софийски районен съд за становище относно размера на дължимото възнаграждение на Росица Чиркалева – Иванова – съдия в Софийски районен съд.

КОМИСИЯТА ПО ПРАВНИ ВЪПРОСИ
Р Е Ш И:

9.1. Възнаграждението на командирования магистрат следва да се запази.
9.2. ИЗПРАЩА писмото от председателя на Софийски районен съд на Комисия „Бюджет и финанси”.

10. ОТНОСНО: Писмо от Националния институт на правосъдието относно началото на задължителното първоначално обучение на кандидатите за младши съдии и младши прокурори – випуск 2015 – 2016 г. (вх. № 33-00-138/07.09.2015 г.)
КОМИСИЯТА ПО ПРАВНИ ВЪПРОСИ
Р Е Ш И:

10.1. Постъпилите жалби не спират изпълнението на решенията на ВСС по Протокол №  44/30.07.2015 г. т. 35 и т. 36,  с оглед общата разпоредба на чл. 36, ал. 1, изр. 2 и чл. 258, ал. 1 от ЗСВ.

ПРЕДСЕДАТЕЛ
НА КОМИСИЯТА:		     /п/
                          ЮЛИАНА КОЛЕВА